**ZÁPISNICA**

**z 3. zasadnutia snemu**

**Slovenskej komory sociálnych pracovníkov a asistentov sociálnej práce**

(ďalej len „komora“),

**Dátum:** 10.1.2019

**Miesto:** Ružomberok, Katolícka Univerzita,

Priestory: Aula Jána Pavla II., Hrabovská cesta, 034 01 Ružomberok

**Prítomní:** podľa prezenčnej listiny; počet prítomných členov komory: 71 (z celkového počtu 568 členov); počet prítomných hosťujúcich členov komory: 3 (z celkového počtu 25 hosťujúcich členov), počet hostí vrátane organizačného tímu: 78

Rokovanie snemu komory bolo uznášaniaschopné v zmysle rokovacieho poriadku komory.

Za zapisovateľa bola určená p. Mgr. Stanislava Bartošová, za overovateľov p. PhDr. Doležalová Ingrid,PhDr. František Drozd, PhD.

***Program rokovania:*** Rokovanie snemu komory prebiehalo podľa vopred stanoveného programu (viď príloha zápisnice).

***Priebeh rokovania:***

**01. Úvodný príhovor podpredsedu komory**

V rámci tohto bodu rokovania snemu sa podpredseda komory, p. PhDr. Peter Seman prihovoril k zúčastneným členom komory a hosťujúcim členom komory úvodným príhovorom. Následne odovzdal slovo pani **JUDr**. **Nadežde Šebovej**, generálnej riaditeľka sekcie sociálnej a rodinnej politiky MPSVR SR, ktorá ospravedlnila neúčasť ministra PSVR SR a v krátkosti predstavila a zároveň odporučila nielen komore, ale všeobecne sociálnym pracovníkom zapojiť sa do rôznych projektov, ktoré sú podporené EU.

**02. Voľba návrhovej komisie**

V rámci tohto bodu rokovania prebehla voľba návrhovej komisie. Snem komory hlasovaním nadpolovičnej väčšiny prítomných členov komory schválil nominovaných členov návrhovej komisie p. PhDr. Mgr. Gabrielu Šostákovú,
p. PhDr. Janu Mazalanovú a p. Mgr. Beátu Horvathovú.

**03.** **Prezentácia činností** **jednotlivých volených orgánov komory**

V rámci tohto bodu rokovania snemu predsedovia volených orgánov komory predstavili činnosť jednotlivých volených orgánov a regionálnych zástupcov komory.

* O činnosti predstavenstva komory informoval prítomných členov komory p. predseda komory PhDr. Peter Seman.
* O činnosti profesijnej rady komory informovala prítomných členov komory p. predsedníčka profesijnej rady Mgr. Petra Závacká.
* O činnosti disciplinárnej komisie komory informovala prítomných členov komory p. predsedníčka disciplinárnej komisie Mgr. PhDr. Nadežda Šugrová.
* Správy o činnosti regionálnych zástupcov odprezentovala PhDr. Inge Doležalová.

Všetky prezentované správy o činnosti jednotlivých volených orgánov sú prílohou tejto zápisnice.

**04. Schvaľovanie správy o hospodárení komory za rok 2017**

V rámci tohto bodu rokovania snemu predseda dozornej rady p. Mgr. Ladislav Babuščák predstavil správu dozornej rady a správu z kontroly činnosti a hospodárenia komory za rok 2017 (viď príloha zápisnice). Následne ekonómka komory, p. Ing. Stanislava Dräxlerová predstavila Správu o hospodárení komory a účtovnú závierku za rok 2017 (tabuľku súvahy a výsledovky, Správu audítora, viď príloha zápisnice). V závere tohto bodu bola podaná informácia o hospodárení v roku 2018 a o rozpočte na rok 2019. Nasledovalo hlasovanie o schválení Správy o hospodárení komory a účtovnej závierky za rok 2017.

Snem komory nadpolovičnou väčšinou prítomných členov zobral na vedomie správu o hospodárení komory za rok 2017.

Snem komory jednomyseľne uložil predstavenstvu komory povinnosť prijať na najbližšom zasadaní predstavenstva opatrenia, ktoré vyvstávajú zo správy dozornej rady a taktiež z kontroly činnosti a hospodárenia komory za rok 2017. Predstavenstvo prijme opatrenia na odstránenie nedostatkov.

**05. Doplňujúce voľby predsedu komory**

V rámci tohto bodu rokovania snemu zúčastnení členovia komory pristúpili k doplňujúcim voľbám predsedu komory. V úvode predsedníčka volebnej komisie p. Mgr. Martina Gymerská oboznámila prítomných členov komory s inštrukciami k voľbám a k vyplneniu volebného lístka. Následne dostala priestor kandidátka na post predsedu komory, aby predstavila seba a svoje vízie o ďalšom smerovaní komory. Po predstavení sa kandidátky na post predsedu komory p. PhDr. Mgr. Oľgy Jarošovej, PhD. nasledovala tajná voľba novej predsedníčky komory.

**06. Vyhlásenie výsledkov volieb**

Počas obednej prestávky volebná komisia spočítala hlasy a následne predsedníčka volebnej komisie zverejnila výsledky volieb, pričom so ziskom 63 hlasov sa novou predsedníčkou komory stala p. PhDr. Mgr. Oľga Jarošová, PhD. Protokol o voľbách je súčasťou príloh tejto zápisnice.

Snem komory zobral na vedomie výsledky volieb predsedu Slovenskej komory SPaASP.

**07. Aktualizácia základných dokumentov komory**

V rámci tohto bodu rokovania snemu požiadala nová predsedníčka Slovenskej komory SPaASP nižšie menovaných, aby predstavili navrhované zmeny v základných dokumentoch komory.

Navrhované zmeny v **Etickom kódex sociálneho pracovníka** - prezentoval doc. PhDr. ThDr. Andrej Mátel, PhD. novelizácie dokumentu vychádza potreba úpravy profesijného zákona - záväznosť kódexu pre všetkých sociálnych pracovníkov a asistentov sociálnej práce.

Aktualizáciu dokumentu **Smernica k udeľovaniu ocenenia SOPRA** - prezentovala doc. PhDr. Irena Kamanová, PhD., MHA. Počas prezentácie prebehli úpravy, ktoré boli na mieste zmenené, zapracované do textu.

S návrhom na **úpravu/doplnenie štatútu komory vo veciach nominácie, odvolania zástupcu komory** vystúpil podpredseda komory p. PhDr. Peter Seman.

Snem komory sa hlasovaním nadpolovičnej väčšiny prítomných členov komory uzniesol na novelizovaných zneniach základných dokumentov komory – Etický kódex sociálneho pracovníka a asistenta sociálnej práce Slovenskej republiky, Smernica k udeľovaniu ocenenia SOPRA. Novelizované znenia hlavných dokumentov komory sú súčasťou príloh tejto zápisnice.

Snem jednomyseľne uložil predstavenstvu povinnosť vypracovať smernicu, ktorá bude upravovať kompetencie pri nominácii a odvolaní zástupcov komory v komisiách, výboroch a ďalších orgánoch.

Snem komory sa hlasovaním nadpolovičnej väčšiny prítomných členov komory uzniesol, žeurčenízástupcovia jednotlivých volených orgánov komory a predseda komory majú právo nominovať a odvolať zástupcov komory v komisiách, výboroch a ďalších organov, v ktorých bude zastupovať SKSPaASP.

Zmeny v jednotlivých dokumentoch boli predstavené postupne a rovnako postupne boli prijímané aj nové znenia týchto dokumentov.

**07. Diskusia**

V rámci tohto bodu rokovania snemu dostali priestor zástupcovia Filozofickej fakulty Univerzity P. J. Šafárika p. Mgr. Monika Hricová, PhD. a p. Mgr. Vladimír Lichner, PhD. Predstavili intervenčný program, ktorý vznikol ako praktický výstup projektu APVV-14-0921 *Starostlivosť o seba ako faktor vyrovnávania sa s negatívnymi dôsledkami
na pomáhajúcich profesionálov*.

V rámci bodu diskusia bol prejedávaný návrh novely zákona č. 219/2014 Z. z. o sociálnej práci, odmeňovanie sociálnych pracovníkov, dopad zákona na ostatné zákony. Prezentáciu viedli p. **PhDr. Jana Mazalánováa p.**PhDr. František Drozd, PhD. Prezentácia k návrhu novely zákona je súčasťou príloh zápisnice. Účastníci snemu odporučili predstavenstvu zaoberať sa prípravou novely zákona na najbližšom rokovaní predstavenstva.

Snem komory sa hlasovaním nadpolovičnej väčšiny prítomných členov komory uzniesol, že členský príspevok na rok 2019 ostáva nezmenený vo výške 20 euro.

**08. Zhrnutie**

V rámci tohto bodu rokovania snemu sa nová predsedníčka komory, p. PhDr. Mgr. Oľga Jarošová, PhD. prihovorila k zúčastneným členom komory a hosťujúcim členom komory záverečným príhovorom a poďakovala sa im za ich aktívnu účasť.

**UZNESENIE SNEMU**

**Slovenskej komory sociálnych pracovníkov a asistentov sociálnej práce**

**Snem Slovenskej komory sociálnych pracovníkov a asistentov sociálnej práce:**

1. **berie na vedomie:**
	1. správu predstavenstva z činnosti za rok 2018
	2. správu profesijnej rady z činnosti za rok 2018
	3. správu disciplinárnej komisie o hospodárení za rok 2017
	4. správu dozornej rady z činnosti za rok 2018
	5. výsledky volieb predsedu Slovenskej komory sociálnych pracovníkov a asistentov sociálnej práce
2. **ukladá:**
	1. predstavenstvu prejednať na najbližšom zasadnutí predstavenstva závery zo Správy o hospodárení za rok 2017 a prijať opatrenia na odstránenie zistených nedostatkov
	2. predstavenstvu vydať Smernicu o schvaľovaní zástupcov Slovenskej komory sociálnych pracovníkov a asistentov sociálnej práce do komisií, výborov a ďalších orgánov, v zmysle snemom schválených pravidiel (zloženie výberovej komisie: predseda a zástupca z každého voleného orgánu)
3. **schvaľuje:**
	1. revidovaný Etický kódex sociálneho pracovníka a asistenta sociálnej práce Slovenskej republiky
	2. Smernicu k udeľovaniu ocenenia SOPRA
	3. výšku členského príspevku v nezmenenej sume 20 euro ročne

V Ružomberku, 10.1.2019

Zapísala: Mgr. Stanislava Bartošová .........................................

*Overili:* PhDr. Doležalová Ingrid, .........................................

 PhDr. František Drozd, PhD. .........................................